ET
C 252/54
Euroopa Liidu Teataja
17.7.2023
Väited ja peamised argumendid Hageja esitab oma hagi toetuseks üheainsa väite, mis on jagatud kahte ossa, väites, et otsustades täielikult avalikustada muude koostisainete, mida leidub tüüpiliste kasutusviiside jaoks ette nähtud formulatsioonis, loetelu on EFSA rikkunud õigusnormi ja teinud ilmselge kaalutlusvea. — Hageja väidab, et muude koostisainete – mis on seotud toimeaine heakskiidu pikendamise toimiku jaoks esitatud tüüpilise tootega – loetelu, mida EFSA tahab vastavalt Euroopa Parlamendi ja nõukogu 21. oktoobri 2009. aasta määrusele (EÜ) nr 1107/2009 (1) avalikustada, on tundlik ärialane ja konfidentsiaalne teave; — hageja väidab lisaks, et EFSA avalikustamine rikuks Euroopa Parlamendi ja nõukogu 30. mai 2001. aasta määruse nr 1049/2001 (2) artikli 4 lõike 2 esimest taanet ning Euroopa Parlamendi ja nõukogu 6. septembri 2006. aasta määruse (EÜ) nr 1367/2006 artikli 6 lõiget 1.
(3) Tegemist oleks ka määruse (EÜ) nr 1107/2009 artikli 63 rikkumisega.
(1) (2) (3)
Euroopa Parlamendi ja nõukogu 21. oktoober 2009. aasta määrus (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta (ELT 2009, L 309, lk 1).
Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).
Euroopa Parlamendi ja nõukogu 6. septembri 2006. aasta määrus (EÜ) nr 1367/2006 keskkonnainfo kättesaadavuse, keskkonnaasjade otsustamises üldsuse osalemise ning neis asjus kohtu poole pöördumise Århusi konventsiooni sätete kohaldamise kohta ühenduse institutsioonide ja organite suhtes (ELT 2006 L 264, lk 13).
14. mail 2023 esitatud hagi – WN versus komisjon (Kohtuasi T-254/23) (2023/C 252/66) Kohtumenetluse keel: itaalia Pooled Hageja: WN (esindaja: advokaat M. Velardo) Kostja: Euroopa Komisjon
Nõuded Hageja palub Üldkohtul: — tühistada 5. mai 2022. aasta otsus, millega hagejat ei kantud konkursi EPSO/AD/380/19-AD7 reservnimekirja; — tühistada 15. juuli 2022. aasta otsus, millega jäeti rahuldamata taotlus vaadata uuesti läbi konkursi EPSO/AD/380/19-AD7 reservnimekirja kandmata jätmine; — tühistada ametisse nimetava asutuse 14. veebruari 2023. aasta fiktiivne otsus, mis tehti pärast EPSO neljakuist vaikimist ning millega jäeti Euroopa Liidu ametnike personalieeskirjade (edaspidi „personalieeskirjad“) artikli 90 lõike 2 alusel 14. oktoobril 2022 esitatud kaebus rahuldamata; — mõista kohtukulud välja komisjonilt.